ભારતીય નિયમો કુદરતને આધીન પણ છે. તેથી જ આર્કિટેક્ચર અને વાસ્તુના નિયમો અમુક જગ્યાએ સમાન લાગે છે. મેં એવું પણ જોયું છે કે વાયવ્યમાં ભેગા થતા બીમ જ્યારે દેખાય તે રીતે હોય તો નવી પેઢીની ચિંતા રહ્યા કરે. ઉત્તર મધ્યમાં બ્રહ્મમાંથી આવતો બીમ પુરુષનો આત્મવિશ્વાસ અને નારીના સંતોષને અસર કરી શકે છે. બ્રહ્મમાંથી પૂર્વ મધ્ય તરફ જતો એક્ષ્પોસડ બીમ માનસન્માનને અસર કરે તેવું બને. દરેક ઘર માટે આ અસર અલગ હોઈ શકે, કારણ કે બીમ સિવાય અન્ય રચનાને પણ સમજવી જરૂરી હોય છે. બીમ એ જરૂરી એલિમેન્ટ છે તેથી તેને સમજ્યા વિના ખસેડી તો ન જ શકાય, પણ તેનું સમાધાન વાસ્તુમાં છે.